Internaționalul român Dennis Man a ajuns de la "o investiție exagerată" la "bijuteria coroanei" unei echipe, Parma, lider în Serie B, care e tot mai aproape de revenirea în Serie A, relatează Calcio Mercato, potrivit Mediafax.
"Man este una dintre certitudinile de pe tabla de șah a lui Fabio Pecchia, cu un sezon care a atras și privirile unor cluburi de top", a arătat sursa citată.
Potrivit statisticilor, Man este jucătorul cu cele mai multe driblinguri reușite, 65, în fața lui Sibilli, de la Bari (53) și a lui Felici, de la Feralpisalò (51).
Are 13 goluri și șase assist-uri în 29 de meciuri jucate în Serie B și în Coppa Italia, Man fiind astfel cel mai bun marcator al Parmei în acest sezon.